Ομοσπονδιακά Διαμερίσματα της Ρωσίας

Τα **Ομοσπονδιακά Διαμερίσματα της Ρωσίας** (, προφέρεται *φεντεράλνιγε ακρουγκά*) είναι η ταξινόμηση των ρωσικών ομοσπονδιακών περιφερειών σε ένα γενικότερο πλαίσιο, που σκοπό έχει την εύκολη λειτουργία και διακυβέρνηση της χώρας. Τα συγκεκριμένα ομοσπονδιακά διαμερίσματα δημιουργήθηκαν το 2000 με προεδρικό διάταγμα και περιλαμβάνουν μέσα τους τα διάφορα ομοσπονδιακά υποκείμενα. 
μικρογραφία|250x250εσ|Χάρτης των Ομοσπονδιακών Διαμερισμάτων της Ρωσίας

## Κεντρικό Ομοσπονδιακό Διαμέρισμα
Είναι το πιο πυκνοκατοικημένο ρωσικό διαμέρισμα. Στην πραγματικότητα βρίσκεται στο δυτικό άκρο της χώρας, αλλά ονομάζεται έτσι για ιστορικούς λόγους, αφού ήταν ο πυρήνας της μεσαιωνικής Μοσχοβίας. Κέντρο του είναι η Μόσχα. Έχει έκταση 650.700 χλμ² και πληθυσμό 38.000.651 κατοίκους.



# Περιφέρεια Μπέλγκοροντ
# Περιφέρεια Μπριάνσκ
# Περιφέρεια Βλαντίμιρ
# Περιφέρεια Βορόνεζ
# Περιφέρεια Ιβάνοβο
# Περιφέρεια Καλούγκα
# Περιφέρεια Κοστρομά
# Περιφέρεια Κούρσκ
# Περιφέρεια Λίπετσκ
# Μόσχα
# Περιφέρεια Μόσχας
# Περιφέρεια Αριόλ
# Περιφέρεια Ριαζάν
# Περιφέρεια Σμολένσκ
# Περιφέρεια Ταμπόφ
# Περιφέρεια Τβερ
# Περιφέρεια Τούλα
# Περιφέρεια Γιαροσλάβλ



## Νότιο Ομοσπονδιακό Διαμέρισμα

Εκτείνεται στον νότο της χώρας, ανάμεσα στη Μαύρη Θάλασσα και την Κασπία. Παλαιότερα περιλάμβανε και το τμήμα του βορείου Καυκάσου, το οποίο αποτελεί πλέον ξεχωριστό ομοσπονδιακό διαμέρισμα.



# Δημοκρατία της Αντιγκέα
# Περιφέρεια Άστραχαν
# Περιφέρεια Βολγκογκράντ
# Δημοκρατία της Καλμίκια
# Κράι Κρασνοντάρ
# Περιφέρεια Ροστόφ



## Βορειοδυτικό Ομοσπονδιακό Διαμέρισμα

Είναι το βόρειο τμήμα της ευρωπαϊκής Ρωσίας. Απλώνεται από τη Βαλτική Θάλασσα μέχρι τα Ουράλια. Διοικητικό κέντρο του είναι η Αγία Πετρούπολη, πρωτεύουσα της Ρωσίας για σχεδόν δύο αιώνες. Έχει έκταση 1.677.900 χλμ² και πληθυσμό 13.974.466 κατοίκους.



# Περιφέρεια Αρχάγγελσκ¹
# Περιφέρεια Βόλογκντα
# Περιφέρεια Καλίνινγκραντ
# Δημοκρατία της Καρελίας
# Δημοκρατία των Κόμι
# Περιφέρεια Λένινγκραντ
# Περιφέρεια Μούρμανσκ
# Αυτόνομος θύλακας της Νενετσίας¹
# Περιφέρεια Νόβγκοροντ
# Περιφέρεια Πσκοφ
# Αγία Πετρούπολη



¹ *Τον Δεκέμβριο του 2007 διεξήχθη δημοψήφισμα για την απορρόφηση του Αυτόνομου θύλακα της Νενετσίας στην Περιφέρεια Αρχάγγελσκ.*

## Ομοσπονδιακό Διαμέρισμα της Άπω Ανατολής

Το Διαμέρισμα της Άπω Ανατολής (ανάμεσα στη Σιβηρία και τις ακτές του Ειρηνικού) είναι το μεγαλύτερο της Ρωσίας και μία από τις πιο αραιοκατοικημένες περιοχές του κόσμου, με πυκνότητα πληθυσμού ενός ανθρώπου ανά τετραγωνικό χιλιόμετρο. Κέντρο της είναι το Χαμπάροφσκ, πρωτεύουσα του ομώνυμου κράι. Έχει έκταση 6.215.900 χλμ² και πληθυσμό 6.692.865 κατοίκους.



# Περιφέρεια Αμούρ
# Εβραϊκή Αυτόνομη Περιφέρεια 
# Κράι Καμτσάτκα
# Περιφέρεια Μαγκαντάν
# Κράι Πριμόρσκι
# Δημοκρατία των Σαχά
# Περιφέρεια Σαχαλίνης
# Κράι Χαμπάροφσκ
# Αυτόνομος θύλακας Τσουκότκα



## Σιβηρικό Ομοσπονδιακό Διαμέρισμα

Δεν πρέπει να συγχέεται με τη Σιβηρία, η οποία εκτείνεται και στα τρία ασιατικά διαμερίσματα - το Σιβηρικό Διαμέρισμα καλύπτει το κεντρικό - ανατολικό κομμάτι της. Μεγαλύτερη πόλη και διοικητικό κέντρο του είναι το Νοβοσιμπίρσκ. Έχει έκταση 5.114.800 χλμ² και πληθυσμό 20.062.938 κατοίκους.



# Δημοκρατία των Αλτάι
# Κράι Αλτάι
# Δημοκρατία της Μπουργιατίας
# Κράι Υπερβαϊκάλης
# Περιφέρεια Ιρκούτσκ
# Περιφέρεια Κεμέροβο
# Κράι Κρασνογιάρσκ
# Περιφέρεια Νοβοσιμπίρσκ
# Περιφέρεια Ομσκ
# Περιφέρεια Τομσκ
# Δημοκρατία της Τιβά
# Δημοκρατία της Χακασίας






## Ουραλικό Ομοσπονδιακό Διαμέρισμα

Είναι το δυτικό κομμάτι της Σιβηρίας. Διοικητικό του κέντρο είναι το Αικατερίνενμπουργκ, πρωτεύουσα της περιφέρειας Σβερντλόφσκ.Έχει έκταση 1.788.900 χλμ² και πληθυσμό 12.373.926 κατοίκους.



# Περιφέρεια Κουργκάν
# Περιφέρεια Σβερντλόφσκ
# Περιφέρεια Τιουμέν
# Αυτόνομος θύλακας της Χαντίας - Μανσίας
# Περιφέρεια Τσελιάμπινσκ
# Αυτόνομος θύλακας της Γιαμαλίας



## Ομοσπονδιακό Διαμέρισμα Βόλγα

Το οποσπονδιακό διαμέρισμα του Βόλγα (Πριβόλζσκι) εκτείνεται στο ΝΑ κομμάτι της Ευρωπαϊκής Ρωσίας. Κέντρο του είναι το Νίζνυ Νόβγκοροντ, πρωτεύουσα της ομώνυμης περιφέρειας. Έχει έκταση 1.038.000 χλμ² και πληθυσμό 31.154.744 κατοίκους.



# Δημοκρατία του Μπασκορτοστάν
# Περιφέρεια Κίροφ
# Δημοκρατία της Μαρίι Ελ
# Δημοκρατία της Μορδοβίας
# Περιφέρεια Νίζνυ Νόβγκοροντ
# Περιφέρεια Αρινμπούρκ
# Περιφέρεια Πένζα
# Κράι Περμ
# Περιφέρεια Σαμάρα
# Περιφέρεια Σαράτοφ
# Δημοκρατία του Ταταρστάν
# Δημοκρατία των Ουντμούρτ
# Περιφέρεια Ουλιάνοφσκ
# Δημοκρατία των Τσουβάς



## Ομοσπονδιακό Διαμέρισμα Βορείου Καυκάσου

Το οποσπονδιακό διαμέρισμα του βορείου Καυκάσου βρίσκεται νοτιοανατολικά της Ευρωπαϊκής Ρωσίας. Πολιτικά αποτελεί την πιο ασταθή περιοχή της Ρωσίας, αφού ο Βόρειος Καύκασος είναι έδρα πολλών μειονοτήτων που ζητούν την πλήρη ανεξαρτησία τους από τη Ρωσική Ομοσπονδία. Μέχρι και τα τέλη του 20ού αι. έντονη ήταν και η παρουσία του ελληνικού στοιχείου, ιδιαίτερα στις παρευξείνιες περιοχές. Μετά τη διάλυση της Σοβιετικής Ένωσης και το ξύπνημα των αποσχιστικών κινημάτων, πολλοί εγκατέλειψαν τις εστίες τους για άλλες περιοχές της Ρωσίας ή την Ελλάδα. Πάντως με βάση την απογραφή του 2002, στις περιοχές του Νοτίου Διαμερίσματος εξακολουθούν να κατοικούν 70.736 άνθρωποι που αυτοπροσδιορίζονται ως Έλληνες.



# Δημοκρατία του Νταγκεστάν
# Δημοκρατία της Ινγκουσετίας
# Δημοκρατία της Καμπαρντίνο - Μπαλκάρια
# Δημοκρατία των Καρατσάι - Τσερκεσίων
# Δημοκρατία της Βόρειας Οσετίας - Αλανίας
# Κράι Σταυρούπολης
# Δημοκρατία της Τσετσενίας






## Δείτε επίσης
* Διοικητική Υποδιαίρεση της Ρωσίας

## Παραπομπές